रैली पर पथराव के बाद पुराने उज्जैन में दो घंटे तक तनाव
महाकाल मंदिर क्षेत्र में मांस की दुकानों पर प्रतिबंध लगाने के कलेक्टर के कथित आदेश के बाद स्वर्णिम भारत मंच की ओर से शुक्रवार को गुदरी चौराहे से आभार रैली निकाली गई। मिर्जा नईम बेग मार्ग पर एक दुकानदार से विवाद और आपत्तिजनक नारे लगाने से विशेष समुदाय के लोग उग्र होकर रैली पर पथराव शुरू कर दिया। देखते ही देखते दोनों पक्षों के सैकड़ों लोग आमने-सामने हो गए।
हालात को नियंत्रित करने के लिए टंकी चौक और छतरी चौक इलाके में भारी संख्या में पुलिस फोर्स पहुंच गया। लोगों को खदेड़ने के लिए पुलिस ने मामूली बल प्रयोग भी किया। एहतियात बरतने के लिए प्रशासन ने इलाके में पुलिस बल तैनात कर दिया है। पुलिस ने दुकानदार की शिकायत पर दो नामजद व 18-20 अज्ञात लोगों के खिलाफ बलवा और धार्मिक भावना भड़काने का मुकदमा दर्ज किया है। एसपी और कलेक्टर ने भी इलाके का दौरा कर लोगों से शांति बनाए रखने की अपील की।
स्वर्णिम भारत मंच के संयोजक दिनेश श्रीवास्तव ने बताया कलेक्टर को आभार जताने के लिए रैली निकाली थी। रैली मिर्जा नईम बेग मार्ग पर पहुंची तो टंकी चौराहे की ओर से एक पक्ष के दर्जनों लोग धार्मिक नारे लगाते हुए आए और पथराव शुरू कर दिया। पथराव होते ही दानीगेट मार्ग, मिर्जा नईम बेग मार्ग, छतरी चौक व टंकी चौक एरिया में लोगों ने दुकानों के शटर गिरा दिए। हालात पर काबू पाने के लिए कलेक्टर कवींद्र कियावत और एसपी एमएस वर्मा ने इलाके का दौरा किया।
लोगों से शांति बनाए रखने और दुकानें खोलने की अपील की। करीब दो घंटे बाद हालात सामान्य हो गए।
दो नामजद और डेढ़ दर्जन अज्ञात पर मुकदमा : कोतवाली टीआई विवेक कनोडिया ने बताया कि दुकानदार इंसाफ की शिकायत पर दिनेश श्रीवास्तव और सुखविंदर सिंह खनूजा समेत करीब डेढ़ दर्जन के खिलाफ धारा 298, 506, 323, 147, व 148 के तहत प्रकरण दर्ज किया गया है।
इधर, इंदौर रेडीमेड दुकान के मालिक इंसाफ पिता सुबराती खान का कहना था कि रैली में शामिल लोग उसकी दुकान में घुस आए थे। आपत्तिजनक नारे लगा रहे थे। उससे मारपीट की, जिससे मुंह पर चोट आई। पथराव की खबर मिलते ही शहर के सभी थानों का बल और रिजर्व पुलिस बल लेकर एडीएम अवधेश शर्मा और एएसपी अमरेंद्र सिंह मौके पर पहुंच गए।
कलेक्टर और एसपी भी पहुुंचे : हालात बिगड़ने नहीं पाए इसलिए कलेक्टर कवींद्र कियावत और एसपी एमएस वर्मा ने इलाके का दौरा किया। वहां लोगों से शांति बनाए रखने और दुकानें खोलने की अपील की। करीब दो घंटे बाद हालात सामान्य हो गए।
दो नामजद और डेढ़ दर्जन अज्ञात पर मुकदमा : कोतवाली टीआई विवेक कनोडिया ने बताया कि दुकानदार इंसाफ की शिकायत पर दिनेश श्रीवास्तव और सुखविंदर सिंह खनूजा समेत करीब डेढ़ दर्जन के खिलाफ धारा 298, 506, 323, 147, व 148 के तहत प्रकरण दर्ज किया गया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva